หญ้าปักกิ่ง สมุนไพรมากประโยชน์
หญ้าปักกิ่งสามารถพบเห็นในบ้านเราได้โดยทั่วไป เพราะเป็นพืชที่ปรับตัวเข้ากับสภาพแวดล้อมในพื้นที่ต่าง ๆ ได้ง่าย เพื่อน ๆ เกษตรกรมักจะนํามาปลูกเป็นหญ้าคลุมดิน และโดยทั่วไปยังสามารถปลูกเพื่อเก็บเกี่ยวนําไปเป็นยาสมุนไพรรักษาโรคได้อีกด้วยครับ แต่เดิมนั้นหญ้าปักกิ่งนิยมปลูกในประเทศจีน มณฑลยูนนาน แคว้นสิบสองปันนา ต่อมาก็ได้มีการนํามาเพาะปลูกในประเทศไทยบ้านเรามากขึ้น ทําให้การปลูกหญ้าปักกิ่งเป็นที่แพร่หลายในทุกภาค